
CENTRALIZUOTOS BUHALTERIJOS 
VYRESNIOJO SPECIALISTO
PAREIGYBĖS APRAŠYMAS


I SKYRIUS	
PAREIGYBĖS CHARAKTERISTIKA

1. Centralizuotos buhalterijos skyriaus vyresnysis specialistas yra karjeros valstybės tarnautojas.

II SKYRIUS
PASKIRTIS

2. Centralizuotos buhalterijos vyresniojo specialisto pareigybė reikalinga tvarkyti savivaldybės administracijos piniginių lėšų ir kitų materialinių vertybių apskaitą.



III SKYRIUS
VEIKLOS SRITIS

3. Šias pareigas einantis valstybės tarnautojas vykdo bendrosios veiklos srities -  buhalterinės apskaitos, darbo apmokėjimo - funkcijas.



IV SKYRIUS
SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas, turi atitikti šiuos specialiuosius reikalavimus:
4.1. Turėti  aukštąjį universitetinį  arba aukštąjį koleginį išsilavinimą. 
4.2. Turėti  ne mažesnę kaip 1  metų darbo patirtį  buhalterinės apskaitos srityje.
4.3. Išmanyti Lietuvos Respublikos  valstybės tarnybą ir viešąjį administravimą,  buhalterinę apskaitą, finansus ir mokesčius reglamentuojančius įstatymus, Lietuvos Respublikos Vyriausybės nutarimus ir kitus teisės aktus.
4.4. Mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer.
4.5.  Mokėti valdyti, kaupti, sisteminti, apibendrinti informaciją.
4.6. Sklandžiai dėstyti mintis raštu ir žodžiu.
4.7. Išmanyti dokumentų rengimo bei įforminimo taisykles.
4.8. Savarankiškai planuoti ir organizuoti savo darbinę veiklą.


V SKYRIUS
ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas atlieka šias funkcijas:
5.1. Tikrina administracijos skyrių ir tarnybų darbo laiko  apskaitos žiniaraščių sudarymą ir teisingumą.
 5.2.  Skaičiuoja atlyginimus, atostoginius ir kitas išmokas administracijos darbuotojams.
 5.3. Kas mėnesį sudaro darbo užmokesčio suvestinį žiniaraštį. 
 5.4. Ruošia ketvirtines  ir metines  socialinio draudimo ataskaitas  apie apdraustųjų socialiniu draudimu įmokas.  
 5.5. Tvarko darbuotojų asmenines korteles .
  5.6  Ruošia pažymas ,susijusias su darbuotojų darbo užmokesčiu.
  5.7. Ruošia ketvirtines ir metines ataskaitas Statistikos departamentui apie darbo užmokesčio priskaitymą. 
  5.8. Ruošia mėnesines, ketvirtines ir metinę fizinių asmenų pajamų mokesčio deklaracijas ir sudarius suvestines pateikia Valstybinei mokesčių inspekcijai.  
   5.9. Sudaro Centralizuotos buhalterijos Darbo  laiko apskaitos žiniaraštį.
   5.10. Dalyvauja suvedant ir derinant apskaitos duomenis Finansų ministerijos apskaitos konsolidavimo programoje VSAKIS.
5.11. Dalyvauja sudaromų komisijų darbe, kad būtų įgyvendinti komisijai suformuluoti uždaviniai;
  5.12. Vykdo kitus nenuolatinio pobūdžio skyriaus vedėjo pavedimus, kad būtų pasiekti savivaldybės strateginiai tikslai.

VI SKYRIUS
ŠIAS PAREIGAS EINANČIO VALSTYBĖS TARNAUTOJO PAVALDUMAS

6. Šias pareigas einantis valstybės tarnautojas tiesiogiai pavaldus skyriaus vedėjui. 
________________________________

Susipažinau

____________
    (Parašas)

___________________
      (Vardas ir pavardė)

_______________
         (Data)  

